Document ID: 31996R1737

Title and Content:
ΚΑΝΟΝΙΣΜΟΣ (ΕΚ) αριθ. 1737/96 ΤΗΣ ΕΠΙΤΡΟΠΗΣ της 5ης Σεπτεμβρίου 1996 για τροποποίηση του κανονισμού (ΕΚ) αριθ. 1036/96 για το άνοιγμα και τον τρόπο διαχείρισης των δασμολογικών ποσοστώσεων για τα βόεια κρέατα εκλεκτής ποιότητας, νωπά, διατηρημένα με απλή ψύξη ή κατεψυγμένα και για το κατεψυγμένο κρέας βουβάλου για την περίοδο από 1ης Ιουλίου 1996 έως 30 Ιουνίου 1997 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL, καταρτισθέντος κατόπιν των διαπραγματεύσεων του άρθρου XXIV.6 της GATT (1), και ιδίως το άρθρο 1 παράγραφος 1, Εκτιμώντας: ότι ο κανονισμός (ΕΚ) αριθ. 1036/96 της Επιτροπής (2), προέβλεψε το άνοιγμα, για το έτος 1996/97, δασμολογικής ποσόστωσης 10 000 τόνων βοείου κρέατος εκλεκτής ποιότητας με προέλευση τις Ηνωμένες Πολιτείες ή τον Καναδά 7 ότι, μετά την ολοκλήρωση των διαπραγματεύσεων στο πλαίσιο του άρθρου XXIV.6 της GATT, από 1ης Ιανουαρίου 1996, θα πρέπει να αυξηθεί η εν λόγω ποσότητα κατά 2 250 τόνους 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 1036/96 τροποποιείται ως εξής: 1. στο άρθρο 1 παράγραφος 1 πρώτη περίπτωση, ο αριθμός «56 600» αντικαθίσταται από τον αριθμό «58 850» 7 2. στο άρθρο 2 στοιχείο στ), ο αριθμός «10 000» αντικαθίσταται από τον αριθμό «12 250». Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 5 Σεπτεμβρίου 1996.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 138
2519
1258
3156
2737
11

EuroVoc IDs (Expanded): 138
2519
1258
3156
2737
11

Dataset Source: meu

Split: train